«Բաց կառավարման գործընկերություն» նախաձեռնությունում Հայաստանի մասնակցության գործողությունների ծրագրից բխող աշխատանքները ներկայումս համակարգում է համապատասխան աշխատանքային խումբը (ստեղծվել է ՀՀ վարչապետի թիվ 931-Ա առ 29/09/2012 թ. որոշմամբ), որը գլխավորում է ՀՀ կառավարության աշխատակազմի ղեկավարի տեղակալ Տիգրան Գևորգյանը: Պետական գերատեսչություններից բացի աշխատանքային խմբում ընդգրկված են նաև քաղաքացիական հասարակության կազմակերպություններ, մասնավորապես՝ «Ինֆորմացիայի ազատության կենտրոն» ՀԿ, “Transparency International” հակակոռուպցիոն կենտրոնը, Գյումրու ժուռնալիստների «Ասպարեզ» ակումբը: